Ανακοίνωση της Εποπτεύουσας Αρχής της ΕΖΕΣ σχετικά με τις παρεκκλίσεις, όσον αφορά τη Νορβηγία, από τις διατάξεις του κανονισμού (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων, καθώς επίσης και του κανονισμού (ΕΚ) αριθ. 1165/98 του Συμβουλίου, της 19ης Μαΐου 1998, περί βραχυπροθέσμων στατιστικών

(2002/C 165/10)

Ο κανονισμός (ΕΚ, Ευρατόμ) αριθ. 58/97 του Συμβουλίου, της 28ης Δεκεμβρίου 1996, για τις στατιστικές διάρθρωσης των επιχειρήσεων, όπως έχει προσαρμοστεί με το πρωτόκολλο 1 της συμφωνίας ΕΟΧ σύμφωνα με το σημείο 1 του παραρτήματος ΧΧΙ, έχει θεσπίσει ένα κοινό πλαίσιο για τη συλλογή, τη συγκέντρωση, τη διαβίβαση και την αξιολόγηση των κοινοτικών στατιστικών στοιχείων σχετικά με τη δομή, τη δραστηριότητα, την ανταγωνιστικότητα και τις επιδόσεις των κοινοτικών επιχειρήσεων. Στο άρθρο 11 του κανονισμού (ΕΚ, Ευρατόμ) αριθ. 58/97 του Συμβουλίου προβλέπεται ότι οι παρεκκλίσεις από τις διατάξεις των παραρτημάτων αυτού του κανονισμού μπορούν να είναι αποδεκτές κατά τη διάρκεια μιας μεταβατικής χρονικής περιόδου.

Ο κανονισμός (ΕΚ) αριθ. 1165/98 του Συμβουλίου, της 19ης Μαΐου 1998, περί βραχυπροθέσμων στατιστικών, όπως αναφέρεται στο σημείο 2 του παραρτήματος ΧΧΙ της συμφωνίας ΕΟΧ, έχει θεσπίσει ένα κοινό πλαίσιο για την παραγωγή βραχυπροθέσμων κοινοτικών στατιστικών σχετικά με την οικονομική συγκυρία, στις οποίες περιλαμβάνονται οι μεταβλητές που χρειάζονται για την εξασφάλιση μιας ομοιόμορφης βάσης για την ανάλυση της βραχυπρόθεσμης εξέλιξης της προσφοράς και της ζήτησης, των συντελεστών παραγωγής και των τιμών. Σύμφωνα με τα άρθρα 13 και 17 στοιχείο η) του κανονισμού (ΕΚ) αριθ. 1165/98 του Συμβουλίου, είναι απαραίτητο να ληφθούν μέτρα υλοποίησης σχετικά με τις παρεκκλίσεις που θα εγκριθούν κατά τη διάρκεια μιας μεταβατικής χρονικής περιόδου.

Στην Εποπτεύουσα Αρχή ΕΖΕΣ έχει ανατεθεί το καθήκον να αποδέχεται παρεκκλίσεις σύμφωνα με το άρθρο 11 του κανονισμού (ΕΚ, Ευρατόμ) αριθ. 58/97 του Συμβουλίου και τα άρθρα 13 και 17 στοιχείο η) του κανονισμού (ΕΚ) αριθ. 1165/98 του Συμβουλίου όσον αφορά τις αιτήσεις που προέρχονται από την Ισλανδία, τη Νορβηγία και το Λιχνεστάϊν.

Η Νορβηγία έχει ζητήσει παρεκκλίσεις σχετικά με χαρακτηριστικά στοιχεία που αναφέρονται στις ασφαλιστικές στατιστικές και περιλαμβάνονται στον πίνακα Β, ο οποίος εμφαίνεται στο τμήμα 4, παράγραφος 4, του παραρτήματος 5 του κανονισμού (ΕΚ, Ευρατόμ) αριθ. 58/97 του Συμβουλίου για τα έτη αναφοράς 2000 έως 2002 διευκρινίζεται στον ακόλουθο πίνακα 1. Επιπλέον, η Νορβηγία έχει ζητήσει παρεκκλίσεις σχετικά με μεταβλητές που περιλαμβάνονται στο παράρτημα Α όσον αφορά τη βιομηχανία, στο παράρτημα Β όσον αφορά τον κατασκευαστικό τομέα και στο παράρτημα Δ όσον αφορά τις λοιπές υπηρεσίες, του κανονισμού (ΕΚ) αριθ. 1165/98 του Συμβουλίου για ορισμένες χρονικές περιόδους όπώς διευκρινίζεται στον ακόλουθο πίνακα 2.

Δεδομένου ότι το εθνικό στατιστικό σύστημα χρειάζεται να υποβληθεί σε προσαρμογές μείζονος σημασίας, η Εποπτεύουσα. Αρχή ΕΖΕΣ αποδέχθηκε αυτές τις παρεκκλίσεις, σύμφωνα με τη γνώμη των επικεφαλής των στατιστικών ινστιτούτων που επικουρούν την Εποπτεύουσα Αρχή ΕΖΕΣ, με τους ακόλουθους όρους:

Πίνακας 1: Αιτήσεις παρέκκλισης από τις μεταβλητές του πίνακα Β του παραρτήματος 5 του κανονισμού (ΕΚ, Ευρατόμ) αριθ. 58/97

ΝΟΡΒΗΓΙΑ

>ΘΕΣΗ ΠΙΝΑΚΑ>

Πίνακας 2: Παρεκκλίσεις από τις απαιτήσεις του κανονισμού (ΕΚ) αριθ. 1165/98

ΝΟΡΒΗΓΙΑ

>ΘΕΣΗ ΠΙΝΑΚΑ>